దుబాయి, 24-08-2017: ఒక్కోసారి క్షణికావేశంలోనే నేరాలు ఘోరాలు జరుగుతుంటాయి. ఆ ఆవేశాన్ని కంట్రోల్ చేసుకోలేక తమను తాము ఆత్మాహుతి చేసుకున్న సంఘటనలు చాలానే ఉన్నాయి. దుబాయిలో కూడా ఇటువంటి ఓ దారుణ ఘటన ఒకటి జరిగింది. ఓ పాక్ యువకుడు క్షిణికావేశంలో తన యజమానురాలిని కత్తితో పొడిచి చంపేశాడు. ఒకటి కాదు రెండు కాదు ఏకంగా 66 సార్లు శరీరంలోని పలు చోట్ల కత్తితో పోడిచేశాడు. 38 ఏళ్ల భారతీయుడు దుబాయిలో సేల్స్ మేనేజర్గా పనిచేస్తున్నాడు. అదే ప్రాంతంలో ఉండే ఓ ఫిలిప్పీన్ యువతిని ప్రేమించాడు. ఇద్దరూ కలిసి ఒకే ఫ్లాట్ తీసుకుని రెండేళ్లుగా సహజీవనం చేస్తున్నారు. ఎంతో సంతోషంగా తమ జీవితాన్ని గడుపుతున్న క్షణంలో ఓ ఊహించని సంఘటన వారి జీవితాన్ని ముక్కలు చెక్కలు చేసింది.తమ దుస్తులు ఉతికేందుకు ఓ 25 ఏళ్ల పాకిస్తాన్ పౌరుడిని నియమించుకున్నారు. రెండు రోజులకు ఒకసారి వచ్చి దుస్తులను ఉతికి ఆరేసి వెళ్లిపోతుంటాడు. ఓ రోజు ఉదయం పూట ఫిలిప్పీన్ యువతి ఒక్కతే ఉన్న సమయంలో పాక్ పౌరుడు వచ్చాడు. ఆమె కొన్ని దుస్తులను వేసి ఉతకమని ఆదేశించింది. దుస్తులను ఉతుకుతున్న సమయంలో.. అతడి చుట్టూనే తిరుగుతూ.. సరిగా ఉతకమని ఆదేశాలిస్తూ పదేపదే అతడిని విసిగించసాగింది. ‘మీరు ఇక్కడి నుంచి వెళ్లండి మేడం.. నాకు తెలుసు ఎలా ఉతకాలో. పదేపదే విసిగించకండి. ఉతికిన తర్వాత ఏమైనా శుభ్రంగా లేవని కనిపిస్తే అప్పుడు అడగండి’ అంటూ ఒకింత అసహనం ప్రదర్శించాడా పాక్ పౌరుడు. దీంతో ఆగ్రహించిన ఆమె... అతడి వద్ద ఉన్న బకెట్ను కాలితో తన్ని.. తాను చెప్పినట్లు చెయ్.. అని డిమాండ్ చేసింది. అతడిని అవమానకరమైన పదాలతో దూషించింది.తనను అవమానించిందన్న కోపంతోనే పని పూర్తి చేసుకుని దుస్తులను ఉతికి ఆరేసి వెళ్లిపోయాడా పాక్ పౌరుడు. ఆమె ఫ్లాట్ నుంచి బయటకు వెళ్తూనే పక్కా ప్లాన్ గీసుకున్నాడు. సరిగ్గా మధ్యాహ్నం 2 గంటల సమయంలో ఆమె ఫ్లాట్ డోర్ కొట్టాడు. ఆమె డోర్ తెరిచిందో లేదో.. అప్పటికే కొనిపెట్టుకున్న కత్తితో ఆమెపై దాడి చేశాడు. నోరు మూసి మాట బయటకు రాకుండా జాగ్రత్త పట్టుకున్నాడు. సినిమాల ప్రభావమో కాని చేతికి గ్లౌజ్ వాడి మరీ ఈ దురాగతానికి పాల్పడ్డాడు. మెడపై, పొట్టలోనూ, వీపు భాగంలోనూ, గుండె దగ్గర.. ఒకటి కాదు రెండు కాదు ఏకంగా 66 పోట్లు పొడిచాడు. ఆమె చనిపోయిందని నిర్ధారణకు వచ్చిన తర్వాత మృతదేహాన్ని అక్కడే పడేసి.. ఇంట్లో ఉన్న డబ్బును తీసుకుని వెళ్లిపోయాడు. ఆఫీసు నుంచి రాత్రి 7 గంటల సమయంలో వచ్చిన భారతీయ పౌరుడు.. ఫ్లాట్ డోర్ ఓపెన్ చేసి ఉండటం.. లోపల ప్రియురాలి మృతదేహం కనిపించడంతో ఒక్కసారిగా కుప్పకూలిపోయాడు. పోలీసులకు విషయాన్ని వెల్లడించాడు. పోలీసులు వచ్చి.. వివరాలు సేకరించి కేసు నమోదు చేసుకున్నారు. మధ్యాహ్నం సమయంలో తాను ప్రియురాలికి ఫోన్ చేసినట్లు, ఆ సమయంలో దుస్తులను ఉతికిస్తున్నట్లు చెప్పిందని వెల్లడించాడు. దుస్తులు ఉతికే పాక్ పౌరుడిని మూడు వారాల క్రితమే నియమించుకున్నట్లు తెలిపాడు. దీంతో అతడిపై అనుమానం వచ్చి ఆరా తీస్తే పరారీలో ఉన్నట్లు తేలింది. ఎట్టకేలకు రెండు రోజుల తర్వాత పాక్ యువకుడిని పోలీసులు అరెస్ట్ చేశారు. గతేడాది ఫిబ్రవరి 18న జరిగిన ఈ కేసుకు సంబంధించిన విచారణను పోలీసులు పూర్తి చేశారు. నిందితుడికి జీవిత కాల జైలు శిక్షను విధిస్తూ దుబాయి న్యాయమూర్తి తీర్పునిచ్చారు. కావాలని ఈ నేరం చేయలేదని, క్షణికావేశంలో తనను దూషించినందు వల్లే ఈ దారుణానికి పాల్పడాల్సి వచ్చిందని చెప్పినా న్యాయమూర్తి ఏకీభవించలేదు.
dubai, 24-08-2017: okkosari kshanikaavesamlone neraalu ghoralu jarugutuntaayi. aa aavesaanni control chesukoleka tamanu taamu aatmaahuti chesukunna sanghatanalu chalane unnaayi. dubaayilo kuudaa ituvanti oo daaruna ghatana okati jarigindi. oo pak yuvakudu kshinikaavesamlo tana yajamaanuraalini kattito podichi champesadu. okati kaadu rendu kaadu ekamgaa 66 saarlu sareeramlooni palu chotla kattito podichesadu. 38 ella bhaarateeyudu dubaayilo sales maenejargaa panichestunnadu. adhe praantamlo unde oo philippeen yuvatini preminchaadu. iddaruu kalisi oke flat teesukuni rendellugaa sahajeevanam chestunnaru. entho santoshamgaa tama jeevitaanni gaduputunna kshanamlo oo oohinchani sanghatana vaari jeevitaanni mukkalu chekkalu chesindi.tama dustulu utikenduku oo 25 ella pakistan pourudini niyaminchukunnaaru. rendu rojulaku okasari vachi dustulanu utiki aaresi vellipotuntaadu. oo roju udayam poota philippeen yuvati okkate unna samayamlo pak pourudu vachaadu. aame konni dustulanu vesi utakamani aadesinchindi. dustulanu utukutunna samayamlo.. atadi chuttoone tirugutuu.. sarigaa utakamani aadesaalistuu padepade atadini visiginchasaagindi. ‘meeru ikkadi nunchi vellandi medam.. naaku telusu ela utakaalo. padepade visiginchakandi. utikina tarvaata emaina subhramgaa levani kanipiste appudu adagandi’ antuu okinta asahanam pradarsinchaadaa pak pourudu. deentho aagrahinchina aame... atadi vadda unna baketnu kaalitho tanni.. taanu cheppinatlu chey.. ani demand chesindi. atadini avamaanakaramaina padaalatoe dooshinchindi.tananu avamaaninchindanna kopanthone pani puurti chesukuni dustulanu utiki aaresi vellipoyada pak pourudu. aame flat nunchi bayataku veltuunae pakka plan geesukunnadu. sarigga madhyaahnam 2 gantala samayamlo aame flat dor kottaadu. aame dor terichindo ledho.. appatike konipettukunna kattito aamepai daadi cheshaadu. noru moosi maata bayataku rakunda jaagratta pattukunnadu. cinimala prabhaavamo kaani chetiki glouse vaadi mari ee duraagataaniki palpaddadu. medapai, pottaloonuu, veepu bhaagamloonuu, gunde daggara.. okati kaadu rendu kaadu ekamgaa 66 potlu podichaadu. aame chanipoyindani nirdhaaranaku vachina tarvaata mrutadehaanni akkade padesi.. intlo unna dabbunu teesukuni vellipoyaadu. aafiisu nunchi raatri 7 gantala samayamlo vachina bhaarateeya pourudu.. flat dor open chesi undatam.. lopala priyuraali mrutadeham kanipinchadamtho okkasariga kuppakulipoyadu. polisulaku vishayaanni velladinchaadu. poliisulu vachi.. vivaraalu sekarinchi kesu namodu chesukunnaru. madhyaahnam samayamlo taanu priyuraaliki fon chesinatlu, aa samayamlo dustulanu utikistunnatlu cheppindani velladinchaadu. dustulu utike pak pourudini moodu vaaraala kritame niyaminchukunnatlu telipaadu. deentho atadipai anumanam vachi aaraa teeste paraariiloo unnatlu telindi. ettakelaku rendu rojula tarvaata pak yuvakudini poliisulu arest chesaru. gatedadi fibravari 18na jarigina ee kesuku sambandhinchina vichaarananu poliisulu puurti chesaru. ninditudiki jeevita kaala jailu shikshanu vidhistuu dubai nyaayamuurti teerpunichaaru. kaavaalani ee neram cheyaledani, kshanikaavesamlo tananu dooshinchinandu valle ee daarunaaniki palpadalsi vachindani cheppina nyaayamuurti ekibhavinchaledu.